CELEX: 32016R0057
Language: el
Date: 2016-01-19 00:00:00
Title: Εκτελεστικός κανονισμός (ΕΕ) 2016/57 της Επιτροπής, της 19ης Ιανουαρίου 2016, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν ή να διαμετακομιστούν μέσω της Ένωσης πουλερικά και προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την εκδήλωση εστιών στην πολιτεία της Μινεσότα (Κείμενο που παρουσιάζει ενδιαφέρον για τον ΕΟΧ)

20.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 13/49
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/57 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν ή να διαμετακομιστούν μέσω της Ένωσης πουλερικά και προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την εκδήλωση εστιών στην πολιτεία της Μινεσότα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4 στοιχείο γ),
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1, το άρθρο 24 παράγραφος 2 και το άρθρο 25 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 798/2008 της Επιτροπής (3) καθορίζει τις απαιτήσεις κτηνιατρικής πιστοποίησης για τις εισαγωγές στην Ένωση και τη διαμετακόμιση μέσω της Ένωσης, συμπεριλαμβανομένης της αποθήκευσης κατά τη διαμετακόμιση, πουλερικών και προϊόντων πουλερικών («τα βασικά προϊόντα»). Προβλέπει ότι στην Ένωση επιτρέπεται να εισάγονται ή να διαμετακομίζονται βασικά προϊόντα μόνο από τις τρίτες χώρες, εδάφη, ζώνες ή διαμερίσματα που απαριθμούνται στις στήλες 1 και 3 του πίνακα στο μέρος 1 του παραρτήματος I.
            
         
               (2)
            
            
               Ο κανονισμός (ΕΚ) αριθ. 798/2008 καθορίζει επίσης τους όρους βάσει των οποίων αποφασίζεται αν μια τρίτη χώρα, ένα έδαφος, μια ζώνη ή ένα διαμέρισμα πρέπει ή δεν πρέπει να θεωρείται απαλλαγμένη(-ο) από την υψηλής παθογονικότητας γρίπη των πτηνών (ΥΠΓΠ).
            
         
               (3)
            
            
               Οι Ηνωμένες Πολιτείες απαριθμούνται στο μέρος 1 του παραρτήματος I του κανονισμού (ΕΚ) αριθ. 798/2008 ως τρίτη χώρα από ορισμένα μέρη του εδάφους της οποίας επιτρέπονται, ανάλογα με την παρουσία εστίας ΥΠΓΠ, οι εισαγωγές και η διαμετακόμιση μέσω της Ένωσης βασικών προϊόντων που καλύπτονται από τον εν λόγω κανονισμό. Η εν λόγω περιφερειοποίηση έχει αναγνωριστεί με τον κανονισμό (ΕΚ) αριθ. 798/2008, όπως τροποποιήθηκε με τους εκτελεστικούς κανονισμούς (ΕΕ) 2015/243 (4), (ΕΕ) 2015/342 (5), (ΕΕ) 2015/526 (6), (ΕΕ) 2015/796 (7), (ΕΕ) 2015/1153 (8), (ΕΕ) 2015/1220 (9), (ΕΕ) 2015/1363 (10) και (ΕΕ) 2015/1884 (11), μετά την εκδήλωση εστιών ΥΠΓΠ στην εν λόγω τρίτη χώρα.
            
         
               (4)
            
            
               Μεταξύ της Ένωσης και των Ηνωμένων Πολιτειών έχει συναφθεί συμφωνία (12) που προβλέπει την ταχεία αμοιβαία αναγνώριση των μέτρων περιφερειοποίησης σε περίπτωση εκδήλωσης εστιών μιας νόσου στην Ένωση ή στις Ηνωμένες Πολιτείες («η συμφωνία»).
            
         
               (5)
            
            
               Μετά από κάθε εκδήλωση εστίας της ΥΠΓΠ οι Ηνωμένες Πολιτείες έχουν εφαρμόσει πολιτική εξολόθρευσης των πτηνών για τον έλεγχο της ΥΠΓΠ και τον περιορισμό της εξάπλωσής της. Οι κτηνιατρικές αρχές των Ηνωμένων Πολιτειών ανέστειλαν την έκδοση κτηνιατρικών πιστοποιητικών για αποστολές βασικών προϊόντων που προορίζονται για εξαγωγή προς την Ένωση από ολόκληρο το έδαφος των πληγεισών πολιτειών ή μερών αυτών που έχουν τεθεί υπό κτηνιατρικούς περιορισμούς και υπόκεινται σε μέτρα περιφερειοποίησης της Ένωσης.
            
         
               (6)
            
            
               Από τα μέσα Ιουνίου 2015 δεν έχουν εντοπιστεί περαιτέρω εστίες ΥΠΓΠ στις Ηνωμένες Πολιτείες. Δεν εφαρμόζονται πλέον κτηνιατρικοί περιορισμοί στις εισαγωγές προς την Ένωση των βασικών προϊόντων που αναφέρονται στη στήλη 4 του πίνακα στο μέρος 1 του παραρτήματος I του κανονισμού (ΕΚ) αριθ. 798/2008 για ολόκληρο το έδαφος των Ηνωμένων Πολιτειών πλην της πολιτείας της Μινεσότα. Η τελευταία εστία ΥΠΓΠ σε πτηνοτροφική εκμετάλλευση στη Μινεσότα εντοπίστηκε στις 5 Ιουνίου 2015. Στις 24 Νοεμβρίου 2015 οι Ηνωμένες Πολιτείες υπέβαλαν στην Επιτροπή επικαιροποιημένες πληροφορίες σχετικά με την επιδημιολογική κατάσταση στη Μινεσότα και σχετικά με τα μέτρα που έχουν λάβει για την αποτροπή της εξάπλωσης της ΥΠΓΠ, συμπεριλαμβανομένων των εργασιών εξολόθρευσης των μολυσμένων σμηνών πουλερικών και των σμηνών στις πτηνοτροφικές εκμεταλλεύσεις που θεωρήθηκαν επικίνδυνες εγκαταστάσεις πιθανής επαφής.
            
         
               (7)
            
            
               Επιπλέον, οι Ηνωμένες Πολιτείες ανέφεραν την ολοκλήρωση των μέτρων καθαρισμού και απολύμανσης μετά τις εργασίες εξολόθρευσης που εκτελέστηκαν σε πτηνοτροφικές εκμεταλλεύσεις στη Μινεσότα. Ανέφεραν επίσης ότι η απαιτούμενη επιτήρηση για τη γρίπη των πτηνών, που εφαρμόστηκε για μια τρίμηνη περίοδο μετά την ολοκλήρωση των εργασιών εξολόθρευσης ύστερα από την τελευταία εκδήλωση εστίας ΥΠΓΠ στη Μινεσότα, έληξε στις 10 Σεπτεμβρίου 2015 με ευνοϊκά αποτελέσματα.
            
         
               (8)
            
            
               Οι πληροφορίες που παρασχέθηκαν από τις Ηνωμένες Πολιτείες έχουν πλέον αξιολογηθεί από την Επιτροπή. Με βάση την αξιολόγηση αυτή, καθώς και τις δεσμεύσεις που καθορίζονται στη συμφωνία και τις εγγυήσεις που παρέχονται από τις Ηνωμένες Πολιτείες, είναι σκόπιμο να αρθούν οι περιορισμοί στην εισαγωγή των βασικών προϊόντων που αναφέρονται ανωτέρω από την Πολιτεία της Μινεσότα προς την Ένωση και να υποδειχθεί η ημερομηνία από την οποία η εν λόγω πολιτεία μπορεί και πάλι να θεωρηθεί απαλλαγμένη από την ΥΠΓΠ, οπότε θα πρέπει να επιτραπεί και πάλι η εισαγωγή βασικών προϊόντων προερχόμενων από τη Μινεσότα προς την Ένωση.
            
         
               (9)
            
            
               Συνεπώς, η καταχώριση για τις Ηνωμένες Πολιτείες στον κατάλογο του μέρους 1 του παραρτήματος I του κανονισμού (ΕΚ) αριθ. 798/2008 θα πρέπει να τροποποιηθεί, προκειμένου να ληφθεί υπόψη η τρέχουσα επιδημιολογική κατάσταση στη Μινεσότα. Επομένως, το παράρτημα I του κανονισμού (ΕΚ) αριθ. 798/2008 θα πρέπει να τροποποιηθεί αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 1 του παραρτήματος I του κανονισμού (ΕΚ) αριθ. 798/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 343 της 22.12.2009, σ. 74.
   
      (3)  Κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (ΕΕ L 226 της 23.8.2008, σ. 1).
   
      (4)  Εκτελεστικός κανονισμός (ΕΕ) 2015/243 της Επιτροπής, της 13ης Φεβρουαρίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών (ΕΕ L 41 της 17.2.2015, σ. 5).
   
      (5)  Εκτελεστικός κανονισμός (ΕΕ) 2015/342 της Επιτροπής, της 2ας Μαρτίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα προϊόντα πουλερικών σε σχέση με την υψηλής παθογονικότητας γρίπη των πτηνών, ύστερα από την εκδήλωση εστιών της νόσου στις πολιτείες του Άινταχο και της Καλιφόρνιας (ΕΕ L 60 της 4.3.2015, σ. 31).
   
      (6)  Εκτελεστικός κανονισμός (ΕΕ) 2015/526 της Επιτροπής, της 27ης Μαρτίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν ή να διαμετακομιστούν μέσω της Ένωσης ορισμένα βασικά προϊόντα πουλερικών όσον αφορά την περαιτέρω εκδήλωση εστιών της υψηλής παθογονικότητας γρίπης των πτηνών στην εν λόγω χώρα (ΕΕ L 84 της 28.3.2015, σ. 30).
   
      (7)  Εκτελεστικός κανονισμός (ΕΕ) 2015/796 της Επιτροπής, της 21ης Μαΐου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα βασικά προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την περαιτέρω εκδήλωση εστιών στην εν λόγω χώρα (ΕΕ L 127 της 22.5.2015, σ. 9).
   
      (8)  Εκτελεστικός κανονισμός (ΕΕ) 2015/1153 της Επιτροπής, της 14ης Ιουλίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα βασικά προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την περαιτέρω εκδήλωση εστιών στην εν λόγω χώρα (ΕΕ L 187 της 15.7.2015, σ. 10).
   
      (9)  Εκτελεστικός κανονισμός (ΕΕ) 2015/1220 της Επιτροπής, της 24ης Ιουλίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν στην Ένωση ή να διαμετακομιστούν μέσω της Ένωσης ορισμένα εμπορεύματα πουλερικών σε σχέση με την υψηλής παθογονικότητας γρίπη των πτηνών μετά την πρόσφατη εκδήλωση εστιών στις πολιτείες Ιντιάνα και Νεμπράσκα (ΕΕ L 197 της 25.7.2015, σ. 1).
   
      (10)  Εκτελεστικός κανονισμός (ΕΕ) 2015/1363 της Επιτροπής, της 6ης Αυγούστου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομιστούν μέσω της Ένωσης ορισμένα βασικά προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την εκδήλωση εστιών στην εν λόγω χώρα (ΕΕ L 210 της 7.8.2015, σ. 24).
   
      (11)  Εκτελεστικός κανονισμός (ΕΕ) 2015/1884 της Επιτροπής, της 20ής Οκτωβρίου 2015, για την τροποποίηση του παραρτήματος I του κανονισμού (ΕΚ) αριθ. 798/2008 όσον αφορά την καταχώριση του Καναδά και των Ηνωμένων Πολιτειών στον κατάλογο τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν ή να διαμετακομιστούν μέσω της Ένωσης πουλερικά και προϊόντα πουλερικών σε σχέση με την υψηλής παθογονικότητας γρίπη των πτηνών έπειτα από την εκδήλωση εστιών στις εν λόγω χώρες (ΕΕ L 276 της 21.10.2015, σ. 28).
   
      (12)  Συμφωνία μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, όπως εγκρίθηκε εξ ονόματος της Ευρωπαϊκής Κοινότητας με την απόφαση 1998/258/ΕΚ του Συμβουλίου (ΕΕ L 118 της 21.4.1998, σ. 1).
   
      ΠΑΡΑΡΤΗΜΑ
      Στο μέρος 1 του παραρτήματος I του κανονισμού (ΕΚ) αριθ. 798/2008, η καταχώριση για τον κωδικό US-2.10 που αφορά την πολιτεία Μινεσότα των Ηνωμένων Πολιτειών αντικαθίσταται από το ακόλουθο κείμενο:
      
         
                     Κωδικός ISO και ονομασία της τρίτης χώρας ή του εδάφους
                  
                  
                     Κωδικός τρίτης χώρας, εδάφους, ζώνης ή διαμερίσματος
                  
                  
                     Περιγραφή της τρίτης χώρας, εδάφους, ζώνης ή διαμερίσματος
                  
                  
                     Κτηνιατρικό πιστοποιητικό
                  
                  
                     Ειδικοί όροι
                  
                  
                     Ειδικοί όροι
                  
                  
                     Καθεστώς επιτήρησης της γρίπης των πτηνών
                  
                  
                     Καθεστώς εμβολιασμού κατά της γρίπης των πτηνών
                  
                  
                     Καθεστώς ελέγχου της σαλμονέλας
                  
               
                     Υπόδειγμα(-τα)
                  
                  
                     Συμπληρωματικές εγγυήσεις
                  
                  
                     Ημερομηνία λήξης (1)
                  
                  
                     Ημερομηνία έναρξης (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     «US — Ηνωμένες Πολιτείες της Αμερικής
                  
                  
                     US-2.10
                  
                  
                     Πολιτεία της Μινεσότα
                  
                  
                     WGM
                  
                  
                     VIII
                  
                  
                     P2
                  
                  
                     5.3.2015
                  
                  
                     10.9.2015
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1»